
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 532 


11 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Επιτροπής Εξετάσεων για την απόκτηση 
άδειας άσκησης επαγγέλματος Αναλογιστή ασφα¬ 
λιστικών επιχειρήσεων. 1 

Συγκρότηση πρωτοβάθμιου Κοινού Υπηρεσιακού Συμ¬ 
βουλίου υπαλλήλων ΝΠΔΔ εποπτευόμενων από το 

ΥΠΠΟ. 2 

Συγκρότηση πρωτοβάθμιων Υπηρεσιακών Συμβου¬ 
λίων του Υπουργείου Πολιτισμού. 3 

Τροποποίηση του άρθρου 26 του Κανονισμού Λει¬ 
τουργίας, Διοίκησης και Παροχών του Κ.Α.Φ. & 
Ε/Ο.Λ.Θ. 4 


Συγχώνευση των ΚΕΥΑ των πρώην Κοινοτήτων Επι¬ 
σκοπής Γωνιάς και Θήρας του Νομού Κυκλάδων σε 
ενιαία επιχείρηση ύδρευσης, αποχέτευσης και κα¬ 
θαριότητας με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΥΔΡΕΥΣΗΣ-ΑΠΟΧΕΤΕΥΣΗΣ ΚΑΙ ΚΑΘΑΡΙΟ¬ 
ΤΗΤΑΣ ΘΗΡΑΣ ΤΟΥ ΝΟΜΟΥ ΚΥΚΛΑΔΩΝ» και επέ¬ 
κταση αρμοδιότητάς της σε όλη την περιοχή του 


νέου Δήμου. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 2063498/6967/0022/ 

17.11.98 κοινή Υπουργική απόφαση. 6 


ΑΠΟΦΑΣΕΙ Σ 

Αριθ. Κ3-2617 (1) 

Συγκρότηση Επιτροπής Εξετάσεων για την απόκτηση 
άδειας άσκησης επαγγέλματος Αναλογιστή ασφαλι¬ 
στικών επιχειρήσεων. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1.-Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του Π.Δ. 397/88 «Οργανισμός Υπουργείου Εμπορί¬ 
ου», όπως τροποποιήθηκε μεταγενέστερα και ισχύει, 
γ) Του Π.Δ. 27/96 «Συγχώνευση των Υπουργείων Τουρι¬ 


σμού, Βιομηχανίας - Ενέργειας & Τεχνολογίας και Εμπο¬ 
ρίου». 

δ) Του Π.Δ. 59/1996 «Σύσταση Γεν. Γραμματείας Εμπο¬ 
ρίου στο Υπουργείο Ανάπτυξης και καθορισμός των αρ¬ 
μοδιοτήτων της». 

ε) Του ΠΔ 56/85 σχετικά με «Απαιτούμενα προσόντα για 
την χορήγηση άδειας άσκησης επαγγέλματος αναλογι- 
στή ασφαλιστικών επιχειρήσεων ( ΦΕΚ 21/Α721.2.85), 
όπως τροποποιήθηκε και συμπληρώθηκε με το ΠΔ 
314/21.12.1999 (ΦΕΚ301/Α730.12.1999). 

2. -Την αριθμ. 399/8.3.-99 (ΦΕΚ 198/Β799) απόφαση του 
Πρωθυπουργού και του Υπουργού Ανάπτυξης, σχετικά με 
«Ανάθεση αρμοδιοτήτων στους Υφυπουργούς Ανάπτυ¬ 
ξης». 

3. -Την αριθμ. Β3-54/13.5.96 Απόφαση του Υφυπουργού 
Εμπορίου, «περί εξουσιοδότησης υπογραφής εγγράφων 
στον Γενικό Γραμματέα, Γεν. Διευθυντές, κ.λπ.». 

4. - Το με ημερομηνία 17.3.2000 έγγραφο της Ένωσης 
Ελλήνων Αναλογιστών, σχετικά με υπόδειξη μελών Επι¬ 
τροπής Εξετάσεων. 

5. -Τις απαντήσεις των Α.Ε.Ι, επί του εγγράφου μας Κ3- 
873/27.1.2000, σχετικά με υπόδειξη μελών για συγκρότη¬ 
ση της Επιτροπής Εξετάσεων Αναλογιστών, αποφασίζου¬ 
με: 

Ορίζουμε, ως κατωτέρω την Επιτροπή Εξετάσεων που 
αναφέρεται στην παράγραφο 1 του άρθρου 5α του ΠΔ 
56/85, όπως τροποποιήθηκε και συμπληρώθηκε με το 
Π.Δ. 314/21.12.1999: 

1) Φράγκος Νικόλαος, αναπληρωτής καθηγητής Στατι¬ 
στικής του Οικονομικού Πανεπιστημίου Αθηνών ως Πρόε¬ 
δρος, με αναπληρωτή τον Δαμιανού Χαράλαμπο, ανα¬ 
πληρωτή καθηγητή του Τομέα Στατιστικής και Επιχειρ. 
Έρευνας του Πανεπιστημίου Αθηνών, (Σχολή Θετικών 
Επιστημών, Τμήμα Μαθηματικών). 

2) Γριβογιάννης Σπυρίδων, Πρόεδρος της Ένωσης Ελ¬ 
λήνων Αναλογιστών, με αναπληρωτή τον Δημητρίου Πα¬ 
ναγιώτη, μέλος της ίδιας Ένωσης. 

3) Σίμου Δέσποινα, Αναλογίστριατου Υπουργείου Ανά¬ 
πτυξης, με αναπληρωτή της τον Μαλακή Σπυρίδωνα, Ανα- 
λογιστή. 

Γραμματέας της Επιτροπής ορίζεται η υπάλληλος της 
Δ/νσης Ασφαλιστικών Επιχειρήσεων και Αναλογιστικής 
Αθανασιάδου Παναγιώτα, με αναπληρώτρια αυτής την 
υπάλληλο της ίδιας Υπηρεσίας Καλέτζη Βαρβάρα. 

Η θητεία της Επιτροπής ορίζεται τριετής. 

Έργο της Επιτροπής είναι η διενέργεια εξετάσεων για 
την απόκτηση άδειας άσκησης επαγγέλματος Αναλογι- 
στή ασφαλιστικών επιχειρήσεων. 

Η απόφαση μας αυτή να δημοσιευθεί στην Εφημερίδα 
της, Κυβερνήσεως. 

Αθήνα, 27 Μαρτίου 2000 

Με εντολή Υφυπουργού 

Ο Γενικός Γραμματέας 
ΣΤΥΛ. ΑΓΓΕΛΟΥΔΗΣ 

-♦- 

Αριθ. ΥΠΠΟ/ΔΙΟΙΚ/Α1/17692 (2) 

Συγκρότηση πρωτοβάθμιου Κοινού Υπηρεσιακού Συμ¬ 
βουλίου υπαλλήλων ΝΠΔΔ εποπτευομένων απότοΥΠ- 
ΠΟ. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) των άρθρων 158 παρ. 1β, 159παρ.3,160παρ.2,4 και 
5,161 παρ. 2,162,163 παρ. 2,3 και5 και του άρθρου δεύ¬ 
τερου παρ. 9 και 17 του Ν. 2683/99 «Κύρωση του Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων ΝΠΔΔ και άλλες διατάξεις». 

β) του άρθρου 27 του Ν. 2081/92 «Ρύθμιση του θεσμού 
των επιμελητηρίων, τροποποίηση των διατάξεων του Ν. 
1712/87 για τον εκσυγχρονισμό των επαγγελματικών ορ¬ 
γανώσεων των εμπόρων βιοτεχνών και λοιπών επαγγελ- 
ματιών και άλλες διατάξεις» με το οποίο προστέθηκε το 
άρθρο 29ΑστοΝ. 1558/85. 

γ) των άρθρων 36 παρ. 1 και 43 του Π .Δ/τος 410/88 Κω¬ 
δικοποίηση σε ενιαίο κείμενο των διατάξεων της κείμενης 
νομοθεσίας που αφορούν το προσωπικό με σχέση εργα¬ 
σίας ιδιωτικού δικαίου του Δημοσίου των Οργανισμών Το¬ 
πικής Αυτοδιοίκησης και των λοιπών Νομικών Προσώπων 
Δημοσίου Δικαίου. 

δ) του άρθρου 40Β (παρ. 1 και 4) του Ν. 1884/90 «Διαρ¬ 
ρυθμίσεις στην έμμεση φορολογία και άλλες διατάξεις». 

ε) του Π.Δ/γματος 941/77 για τον Οργανισμό του 
Υπουργείου Πολιτισμού. 

στ) του Π.Δ/γματος 88/10.3.2000 Καθορισμός κλάδων 
Προϊσταμένων οργανικών μονάδων του Υπουργείου Πο¬ 
λιτισμού (ΦΕΚ73/Α710.3.2000). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Ταμείου Αρχαιολογικών Πόρων και Απαλλο¬ 
τριώσεων, γιατί με την παρούσα σύσταση δε μεταβάλλε¬ 
ται ο αριθμός των μελών του υφισταμένου κατά την 
έναρξη ισχύος του Ν. 2683/99 Υπηρεσιακών Συμβουλίων, 
αποφασίζουμε: 

1. Συγκροτούμε στο Ταμείο Αρχαιολογικών Πόρων και 
Απαλλοτριώσεων πενταμελές Κοινό Υπηρεσιακό Συμβού¬ 
λιο αρμόδιο για την κρίση όλων των υπαλλήλων, πλην 
εκείνων με βαθμό Γ ενικού Διευθυντή, των παρακάτω Νο¬ 
μικών Προσώπων Δημοσίου Δικαίου που εδρεύουν στο 
Νομό Αττικής και εποπτεύονται από το Υπουργείο Πολιτι¬ 
σμού, καθώς και των υπαλλήλων όλων των ειδικοτήτων 
που υπηρετούν σ’ αυτά τα ΝΠΔΔ με σύμβαση εργασίας 
ιδιωτικού δικαίου και των οποίων η υπηρεσιακή κατάστα¬ 
ση διέπεται από τις διατάξεις του Π.Δ/τος 410/1988: 

α) Ταμείο Αρχαιολογικών Πόρων και Απαλλοτριώσεων 


β) Επιμελητήριο Εικαστικών Τεχνών Ελλάδος 

γ) Κρατική Σχολή Ορχηστικής Τέχνης 

δ) Μουσείο Ελληνικών Λαϊκών Μουσικών Οργάνων - Κέ¬ 
ντρο Εθνομουσικολογίας 

2. Το ανωτέρω Συμβούλιο θα κρίνει και πειθαρχικές 
υποθέσεις των υπαλλήλων για τους οποίους ορίζεται αρ¬ 
μόδιο. 

3. Το Συμβούλιο αποτελείται από: 

α) Τρεις (3) μόνιμους υπαλλήλους με βαθμό Διευθυντή 
από αυτούς που ανήκουν στα Νομικά Πρόσωπα Δημοσί¬ 
ου Δικαίου που υπάγονται στο Κοινό Υπηρεσιακό Συμ¬ 
βούλιο. 

Αν δεν υπάρχουν ή δεν επαρκούν οι υπάλληλοι αυτοί 
ορίζονται υπάλληλοι που έχουν τις ίδιες προϋποθέσεις, 
από το Υπουργείο Πολιτισμού ή άλλα Νομικά Πρόσωπα 
Δημοσίου Δικαίου που υπάγονται από τοΥΠΠΟ. 

β) Δύο (2) αιρετούς εκπροσώπους των υπαλλήλων με 
βαθμό τουλάχιστον Α' οι οποίοι εκλέγονται κατά την προ- 
βλεπόμενη διαδικασία. 

4. Τα υπό στοιχείο α' μέλη της προηγούμενης παρα¬ 
γράφου ορίζονται από το Διοικητικό Συμβούλιο εκάστου 
έκτων ανωτέρω Νομικών Προσώπων. Κατάτηνπρώτη συ¬ 
γκρότηση τα ανωτέρω μέλη ορίζονται σύμφωνα με τις 
διατάξεις της αραγράφου 9 του άρθρου δεύτερου του Ν. 
2683/1999. 

5. Με την απόφαση του ορισμού των μελών του Υπηρε¬ 
σιακού Συμβουλίου ορίζεται ως πρόεδρος ένα από τα τα¬ 
κτικά μέλη αυτού με αναπληρωτή του, επίσης ένα από τα 
τακτικά μέλη. Αναπληρωτές των δύο άλλων τακτικών με¬ 
λών ορίζονται μόνιμοι υπάλληλοι με βαθμό διευθυντή από 
αυτούς που υπάγονται στην αρμοδιότητα του υπηρεσια¬ 
κού συμβουλίου και υπηρετούν στην έδρα του. Κατά την 
πρώτη εφαρμογή τα ανωτέρω δυο αναπληρωματικά μέλη 
ορίζονται σύμφωνα με την παρ. 9 του άρθρου δεύτερου 
του Ν. 2683/1999. Στην περίπτωση που προεδρεύει ο ανα¬ 
πληρωτής του προέδρου θα συμμετέχει ως τακτικό μέλος 
ο αναπληρωτής του προεδρεύοντος. 

Με την ίδια απόφαση ορίζονται για τα υπό στοιχείο β' 
της παραγράφου 3 μέλη, ισάριθμοι αναπληρωτές οι οποί¬ 
οι εκλέγονται με την προβλεπόμενη διαδικασία. 

6. Εισηγητής ορίζεται με απόφαση του Διοικητικού Συμ¬ 
βουλίου κάθε Νομικού Προσώπου ο Προϊστάμενος της 
Υπηρεσίας Προσωπικού με αναπληρωτή τον Προϊστάμενο 
της αμέσως υποκείμενης οργανικής μονάδας προσωπικού 
για τα θέματα του συγκεκριμένου Νομικού Προσώπου. 

7. Χρέη Γραμματέατου Υπηρεσιακού Συμβουλίου εκτε- 
λεί υπάλληλος ενός έκτων ανωτέρω Νομικών Προσώπων 
Δημοσίου Δικαίου που ορίζεται με τον αναπληρωτή του 
από τον Υπουργό. 

8. Η θητεία των μελών του Υπηρεσιακού Συμβουλίου εί¬ 
ναι διετής. Κατάτηνπρώτη εφαρμογή του νόμου αυτού η 
θητεία των μελών λήγει στις 31.12.2000. 

9. Κατά την πρώτη συγκρότηση του πρωτοβάθμιου Κοι¬ 
νού Υπηρεσιακού Συμβουλίου, ως αιρετοί εκπρόσωποι 
των υπαλλήλων ορίζονται οι εκπρόσωποι που αναδείχθη- 
καν από τις εκλογές για να αποτελέσουν μέλη των από 
1.1.1999 υφιστάμενων Υπηρεσιακών Συμβουλίων. 

10. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου αορίστου 
χρόνου αντί των δύο αιρετών εκπροσώπων των μονίμων 
υπαλλήλων, μετέχουν οι δύο αιρετοί εκπρόσωποι του 
προσωπικού με σύμβαση εργασίας ιδιωτικού δικαίου αο¬ 
ρίστου χρόνου. 

11. Το Συμβούλιο συνεδριάζει όταν είναι παρόντα τρία 
τουλάχιστον μέλη του. 

12. Οι υποθέσεις που εκκρεμούσαν στο υφιστάμενο 
Υπηρεσιακό Συμβούλιο του ΥΠΠΟ, πληντων αναφερομέ- 
νωνστηνπαρ. 15 του άρθρου δεύτερου του Ν. 2683/1999 
και οι οποίες δεν έχουν κριθεί από αυτό μέχρι τον ορισμό 
των μελών του νέου Υπηρεσιακού Συμβουλίου κρίνονται 
από το Υπηρεσιακό Συμβούλιο που συγκροτείται με την 
απόφαση αυτή, χωρίς να απαιτείται νέα παραπομπή των 
υποθέσεων αυτών. 

13. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 6 Απριλίου 2000 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 
-♦- 

Αριθ. ΥΠΠΟ/ΔΙΟΙΚ/Α1/17693 (3) 

Συγκρότηση πρωτοβάθμιων Υπηρεσιακών Συμβουλίων 
του Υπουργείου Πολιτισμού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. -Τις διατάξεις: 

α. Των άρθρων 158 παρ. 1 β, 159 παρ. 2 και 4, 160 παρ. 
2, 4 και 5, 161 παρ. 2, 162, 163 παρ. 2, 3 και 5 και του άρ¬ 
θρου δεύτερου παρ. 9 και 17του Ν. 2683/99 «Κύρωση του 
Κώδικα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων ΝΠΔΔ και άλλες διατάξεις». 

β. Του άρθρου 16, του Ν. 1079/80 «περί Οργανισμού και 
λειτουργίας Εθνικής Πινακοθήκης και Μουσείου Αλεξάν¬ 
δρου Σούτζου» 

γ. Του άρθρου 40Β (παρ. 1 και 4) του Ν. 1884/90 «Διαρ¬ 
ρυθμίσεις στην έμμεση φορολογία και άλλες διατάξεις». 

δ. Των άρθρων 36 παρ. 1 και 43του Π.Δ/τος 410/88 «Κω¬ 
δικοποίηση σε ενιαίο κείμενο των διατάξεων της κείμενης 
νομοθεσίας, που αφορούν το προσωπικό με σχέση εργα¬ 
σίας ιδιωτικού δικαίου του Δημοσίου των Οργανισμών Το- 
πικής Αυτοδιοίκησης και των λοιπών Νομικών Προσώπων 
Δημοσίου Δικαίου. 

ε. Του Π.Δ/γματος 941/77 για τον Οργανισμό του 
Υπουργείου Πολιτισμού 

στ. Του Π.Δ/γματος 88/10.3.2000 Καθορισμός κλάδων 
Προϊσταμένων οργανικών μονάδων του Υπουργείου Πο¬ 
λιτισμού (ΦΕΚ73/Α710.3.2000). 

ζ. Του άρθρου 27του Ν. 2081/92, «Ρύθμιση του θεσμού 
των επιμελητηρίων, τροποποίηση των διατάξεων του Ν. 
1712/87 για τον εκσυγχρονισμό των επαγγελματικών ορ¬ 
γανώσεων των εμπόρων βιοτεχνών και λοιπών επαγγελ- 
ματιών και άλλες διατάξεις» με το οποίο προστέθηκε το 
άρθρο 29ΑστοΝ, 1558/85 

2. - Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Υπουργείου Πολιτισμού, γιατί δε μεταβάλλεται 
ο αριθμός των μελών των υφισταμένων κατά την έναρξη 
ισχύος του Ν. 2683/99 Υπηρεσιακών Συμβουλίων, απο¬ 
φασίζουμε: 

1. Συγκροτούμε στην Κεντρική Υπηρεσία του Υπουργεί¬ 
ου Πολιτισμού τα παρακάτω Υπηρεσιακά Συμβούλια: 

Α' Πενταμελές Υπηρεσιακό Συμβούλιο, αρμόδιο για την 
κρίση των υπαλλήλων των κάτωθι κλάδων του Υπουργεί¬ 
ου Πολιτισμού, καθώς και των υπαλλήλων που έχουν τις 


κατωτέρω ειδικότητες και υπηρετούν στο Υπουργείο αυ¬ 
τό με σύμβαση εργασίας ιδιωτικού δικαίου: 

Α' Κλάδοι: 

1. ΠΕΙ Διοικητικού 

2. ΠΕ11 Λαογράφων 

3. ΠΕΙ4 Μεταφραστών 

4. ΠΕ16 Ειδικού Επιστημονικού Προσωπικού για θέμα¬ 
τα Ευρωπαϊκής Ένωσης 

5. ΠΕ Καλών Τεχνών 

6. ΠΕ Πληροφορικής 

7. ΠΕ Αρχειονόμων 

8. ΤΕ1 Διοικητικού 

9. ΤΕ3 Λογιστικού 

10. ΤΕ5 Ραδιοτηλεγραφητών-Ασυρματιστών- Μηχανικών 

11. ΤΕ7 Τουριστικών Επαγγελμάτων 

12. ΤΕ8 Καλλιτεχνικής Εκπαίδευσης 

13. ΤΕ9 Τεχνολόγων Πρασίνου Μουσείων και Αρχαιολο¬ 
γικών Χώρων 

14. ΤΕ10 Γραμματέων 

15. ΤΕ11 Διοικητικού - Στατιστικού 

16. ΤΕ Πληροφορικής 

17. ΤΕ Φυσιοθεραπευτών 

18. ΔΕΙ Διοικητικού 

19. ΔΕ2 Δακτυλογράφων 

20. ΔΕ3 Στενογράφων - Στενοδακτυλογράφων - Δακτυ- 
λογράφων Ξένων Γλωσσών 

21. ΔΕ 4 Μεταφραστών - Διερμηνέων 

22. ΔΕΙ2 Μηχανογράφησης 

23. ΔΕΙ3 Βιβλιοθηκάριων 

24. ΔΕ Προσωπικού Ηλεκτρονικών Υπολογιστών 
Β' Ειδικότητες 

1. Πτυχιούχων Ανωτάτων Εκπαιδευτικών Ιδρυμάτων 

2. Πτυχιούχων Φυσικής Αγωγής 

3. Αναλυτών Συστημάτων 

4. Λογιστών 

5. Βιβλιοθηκονόμων 

6. Νηπιαγωγών 

7. Διοικητικών 

8. Δακτυλογράφων 

9. Χειριστών Ηλεκτρονικών Υπολογιστών 

10. Μουσικών 

11. Καλλιτεχνικών Συνεργατών 

Β' Πενταμελές Υπηρεσιακό Συμβούλιο, αρμόδιο για την 
κρίση των υπαλλήλων των κάτωθι κλάδων του Υπουργεί¬ 
ου Πολιτισμού, καθώς και των υπαλλήλων που έχουν τις 
κατωτέρω ειδικότητες και υπηρετούν στο Υπουργείο αυ¬ 
τό με σύμβαση εργασίας ιδιωτικού δικαίου. 

Κλάδοι: 

1. ΠΕ2 Αρχαιολόγων 

2. ΠΕ7 Καλλιτεχνών Συντηρητών και Μουσειακών Ζω¬ 
γράφων 

3. ΠΕ8 Χημικών Μουσείων 

4. ΠΕ10 Μουσειακών Γλυπτών 

5. ΠΕΙ2 Φυσικών - Γεωλόγων - Βιολόγων - Γεωπόνων 

6. ΠΕ15 Γραμματέων Μεσαιωνικού και Νεώτερου Ευ¬ 
ρωπαϊκού Πολιτισμού 

7. ΠΕ17 Αρχαιολόγων Συντηρητών 

8. ΠΕ Αρχαιοζωολόγων 

9. ΠΕ Πλαστικών Τεχνών 

10. ΤΕ Συντηρητών 

11. ΤΕΟ Συντηρητών Έργων Τέχνης 

12. ΤΕ Διακοσμητών Γ ραφιστών 

13. ΔΕ6 Συντηρητών Έργων Τέχνης 

14. ΔΕ7 Φωτογράφων 

15. ΔΕ 11 Βοηθών Χημικών 

16. ΥΕ5 Συντηρητών 
Ειδικότητες: 

1. Αρχαιολόγων 

2. Γλυπτών 

3. Συντηρητών Αρχαιοτήτων 

4. Τεχνιτών Σκηνογράφων 

Γ' Πενταμελές Υπηρεσιακό Συμβούλιο, αρμόδιο για την 
κρίση των υπαλλήλων των κάτωθι κλάδων του Υπουργεί¬ 
ου Πολιτισμού, καθώς και των υπαλλήλων που έχουν τις 
κατωτέρω ειδικότητες και υπηρετούν στο Υπουργείο αυ¬ 
τό με σύμβαση εργασίας ιδιωτικού δικαίου. 

Α' Κλάδοι: 

1. ΠΕ3 Αρχιτεκτόνων 

2. ΠΕ4 Πολιτικών Μηχανικών 

3. ΠΕ5 Μηχανολόγων 

4. ΠΕ6 Τοπογράφων 

5. ΤΕ Τοπογράφων 

6. ΤΕ Τεχνολογικών Εφαρμογών Μηχανολογίας 

7. ΤΕ Τεχνολόγων Μηχανικών 

8. ΤΕ Γεωργικών Μηχανημάτων και Αρδεύσεως 

9. ΤΕ Τεχνολόγων Μηχανικών Ηλεκτρονικών 

10. ΤΕ2 Υπομηχανικών 

11. ΤΕ 12 Τεχνολόγων Ηλεκτρολόγων 

12. ΤΕ Εργοδηγών Σχεδιαστών 

13. ΔΕ5 Σχεδιαστών 

14. ΔΕΙ 4 Εκτυπωτών Φωτογραφιών 

15. ΔΕ 17 Ηλεκτρολόγων - Ηλεκτρονικών 

16. ΔΕ 18 Εργοδηγών Μηχανολόγων 

17. ΔΕ 19 Εργοδηγών Δομικών Έργων -Εργοδηγών Μη¬ 
χανικών 

Β' Ειδικότητες: 

1. Αρχιτεκτόνων 

2. Πολιτικών Μηχανικών 

3. Τοπογράφων 

4. Τεχνολόγων Μηχανολόγων 

5. Τεχνολόγων Τοπογράφων 

6. Τεχνολόγων Ηλεκτρονικών 

7. Ηλεκτρολόγων Υπομηχανικών 

8. Σχεδιαστών 

9. Εργοδηγών 

10. Ηλεκτρολόγων 

11. Ηλεκτροτεχνιτών 
11. Ηχητικών 

Δ' Πενταμελές Υπηρεσιακό Συμβούλιο, αρμόδιο για την 
κρίση των υπαλλήλων των κάτωθι κλάδων του Υπουργεί¬ 
ου Πολιτισμού, καθώς και των υπαλλήλων που έχουν τις 
κατωτέρω ειδικότητες και υπηρετούν στο Υπουργείο αυ¬ 
τό με σύμβαση εργασίας ιδιωτικού δικαίου. 

Α' Κλάδοι: 

1. ΔΕ22 Φύλαξης - Πληροφόρησης 

2. ΔΕ23 Νυκτοφυλάκων 

3. ΥΕ2 Αρχιφυλάκων - Φυλάκων 

4. ΥΕ3 Νυκτοφυλάκων 
Β' Ειδικότητες: 

1. Φυλάκων Αρχαιοτήτων 

2. Νυκτοφυλάκων Αρχαιοτήτων 

3. Φυλάκων - Νυκτοφυλάκων 

4. Θυρωρών - Φυλάκων - Νυκτοφυλάκων 

Ε' Πενταμελές Υπηρεσιακό Συμβούλιο, αρμόδιο για την 
κρίση των υπαλλήλων των κάτωθι κλάδων του Υπουργεί¬ 
ου Πολιτισμού, καθώς και των υπαλλήλων που έχουν τις 


κατωτέρω ειδικότητες και υπηρετούν στο Υπουργείο αυ¬ 
τό με σύμβαση εργασίας ιδιωτικού δικαίου: 

Α' Κλάδοι: 

1. ΔΕ8 Φροντιστών Αρχαίων 

2. ΔΕ 10 Τηλεφωνητών 

3. ΔΕ15 Δυτών 

4. ΔΕ 16 Χειριστών Φωτοτυπικών Μηχανημάτων 

5. ΔΕ20 Εργατοτεχνιτών 

6. ΔΕ21 Οδηγών Αυτοκινήτου 

7. ΥΕ1 Κλητήρων 

8. ΥΕ4 Εργατών Γ ενικών Καθηκόντων 

9. ΥΕ6 Εργατοτεχνιτών 

10. ΥΕ7 Καθαριστών 

11. ΥΕ8 Υδραυλικών 
Β' Ειδικότητες: 

1. Οδηγών αυτοκινήτου 

2. Χειριστών Μηχανημάτων 

3. Μηχανικών Σκηνής 

4. Κατασκευαστριών Ειδών Φροντιστηρίου 

5. Φροντιστών 

6. Περρουκέρηδων - Μακιγιέρ 

7. Κομμωτών 

8. Ραπτριών 

9. Ενδυτριών 

10. Ξυλουργών 

11. Μηχανοξυλουργών 

12. Ταμιών Πωλήσεως Εισιτηρίων 

13. Υδραυλικών 

14. Κλητήρων 

15. Καθαριστριών 

16. Εργατών Γ ενικών Καθηκόντων 

17. Εργατοτεχνικού Προσωπικού 

18. Δενδροανθοκηπουρών 

19. Ταξιθετριών 

20. Υπαλλήλων Γ ενικών Καθηκόντων 
21.1 ματιοφυλάκων 

ΣΤ' Πενταμελές Υπηρεσιακό Συμβούλιο αρμόδιο για την 
κρίση των υπαλλήλων όλων των κλάδων καθώς και των 
υπαλλήλων όλων των ειδικοτήτων, με σύμβαση εργασίας 
ιδιωτικού δικαίου, που υπηρετούν στις κάτωθι Δημόσιες 
Υπηρεσίες και στην Εθνική Πινακοθήκη και Μουσείο Αλε¬ 
ξάνδρου Σούτζου (ΝΠΔΔ) που εποπτεύονται από το 
Υπουργείο Πολιτισμού: 
α. Κρατική Ορχήστρα Αθηνών 
β. Κρατική Ορχήστρα Θεσσαλονίκης 
γ. Μουσείο Ελληνικής Λαϊκής Τέχνης 
δ. Προπαρασκευαστικό και Επαγγελματικό Σχολείο Κα¬ 
λών Τεχνών Πανόρμου Τήνου, 
ε. Ορχήστρα Λυρικής Σκηνής 

στ. Εθνική Πινακοθήκη και Μουσείο Αλεξάνδρου Σού¬ 
τζου (ΝΠΔΔ) 

2. Τα ανωτέρω Συμβούλια θα κρίνουν και πειθαρχικές 
υποθέσεις των υπαλλήλων για τους οποίους ορίζονται 
αρμόδια. 

3. Η κρίση των υπαλλήλωνπου τυχόν θα διοριστούν ή θα 
μεταταγούν ή θα μεταφερθούν κ.λπ. σε θέσεις κλάδων ή 
ειδικοτήτων διαφορετικής ονομασίας από τους κλάδους 
ή ειδικότητες που εμπίπτουν στις αρμοδιότητες των Α', Β', 
Γ', Δ' και Ε' Πενταμελών Υπηρεσιακών Συμβουλίων, θα γί¬ 
νεται από το Υπηρεσιακό Συμβούλιο του οποίου οι κλάδοι 
ή οι ειδικότητες είναι συναφείς με εκείνους στους οποί¬ 
ους θα διοριστούν ή θα προσληφθούν ή θα μεταταγούν ή 
θα μεταφερθούν κ.λπ. οι υπάλληλοι. 

4. Αν οι υπάλληλοι που κρίνονται για να επιλεγούν ως 
Προϊστάμενοι στις ίδιες θέσεις υπάγονται στην αρμο¬ 
διότητα διαφορετικών Συμβουλίων, τότε με απόφαση 
του Υπουργού Πολιτισμού ορίζεται ένα από τα παρα¬ 
πάνω Συμβούλια (Α' ή Β' ή Γ' ή Δ' ή Ε') ως αρμόδιο για 
να διενεργήσει την εν λόγω κρίση ώστε αυτή να είναι 
ενιαία για όλους τους υποψηφίους προς επιλογή υπαλ¬ 
λήλους. 

5. Καθένα από τα ως άνω Συμβούλια αποτελείται από: 

α. Τρεις (3) μονίμους υπαλλήλους με βαθμό Διευθυντή 

από αυτούς που υπάγονται για την κρίση τους στην αρ¬ 
μοδιότητα του οικείου Υπηρεσιακού Συμβουλίου και υπη¬ 
ρετεί στο Νομό Αττικής. 

β. Δύο (2) αιρετούς εκπροσώπους των υπαλλήλων με 
βαθμό τουλάχιστον Α' οι οποίοι εκλέγονται με την προ- 
βλεπόμενη διαδικασία. 

6. Τα υπό στοιχεία α' μέλη της προηγούμενης παρα¬ 
γράφου κατά την πρώτη συγκρότηση ορίζονται, σύμφω¬ 
να με τις διατάξεις της παραγράφου 9 του άρθρου δεύτε¬ 
ρου του Ν. 2683/1999. 

7. Με την απόφαση του ορισμού των μελών των Υπηρε¬ 
σιακών Συμβουλίων, ορίζεται ως πρόεδρος ένα από τα τα¬ 
κτικά μέλη του οικείου Υπηρεσιακού Συμβουλίου με ανα¬ 
πληρωτή του, επίσης ένα από τα τακτικά μέλη. Αναπλη¬ 
ρωτές των δύο άλλων τακτικών μελών ορίζονται μόνιμοι 
υπάλληλοι με βαθμό διευθυντή από αυτούς που υπάγο¬ 
νται στην αρμοδιότητα του υπηρεσιακού συμβουλίου και 
υπηρετούν στην έδρα του. Κατά την πρώτη εφαρμογή τα 
ανωτέρω δύο αναπληρωματικά μέλη ορίζονται σύμφωνα 
με την παρ. 9 του άρθρου δεύτερου του Ν. 2683/1999. 
Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

Με την ίδια απόφαση ορίζονται για τα υπό στοιχείο β' 
της παρ. 3 μέλη, ισάριθμοι αναπληρωτές οι οποίοι εκλέ¬ 
γονται με την προβλεπόμενη διαδικασία. 

8. Χρέη Εισηγητή σε κάθε ένα από τα παραπάνω υπό 
στοιχεία Α', Β', Γ', Δ', Ε' και ΣΤ'Συμβούλια του Υπουργείου 
Πολιτισμού ασκεί ο Προϊστάμενος ενός εκτωνΤμημάτων 
Α', Β' Προσωπικού αναπληρούμενος κατά περίπτωση από 
το νόμιμο αναπληρωτή του. 

9. Χρέη Γραμματέα σε κάθε ένα Συμβούλιο εκτελεί 
υπάλληλος του Υπουργείου Πολιτισμού, που ορίζεται με 
τον αναπληρωτή του από τον Υπουργό. 

10. Η θητεία των μελών των Υπηρεσιακών Συμβουλίων 
είναι διετής. Κατά την πρώτη εφαρμογή του νόμου αυτού 
η θητεία των μελών των Υπηρεσιακών Συμβουλίων λήγει 
στις 31.12.2000. 

11. Κατά την πρώτη συγκρότηση των πρωτοβάθμιων 
Υπηρεσιακών Συμβουλίωντου ΥΠΠΟ, ως αιρετοί εκπρό¬ 
σωποι των υπαλλήλων ορίζονται οι εκπρόσωποι που 
αναδείχθηκαν από τις εκλογές για να αποτελέσουν μέλη 
των από 1.1.1999 υφιστάμενων Υπηρεσιακών Συμβου¬ 
λίων. 

12. Όταν κάθε Υπηρεσιακό Συμβούλιο κρίνει θέματα 
προσωπικού με σχέση εργασίας ιδιωτικού δικαίου αορί¬ 
στου χρόνου αντί των δύο αιρετών εκπροσώπων των μο¬ 
νίμων υπαλλήλων μετέχουν οι δύο αιρετοί εκπρόσωποι 
του προσωπικού με σύμβαση εργασίας ιδιωτικού δικαίου 
αορίστου χρόνου. 

13. Το Συμβούλιο συνεδριάζει όταν είναι παρόντα τρία 
τουλάχιστον μέλη του. 

14. Οι υποθέσεις που εκκρεμούν στα υφιστάμενα Υπη¬ 


ρεσιακά Συμβούλια του ΥΠΠΟ, πληντων αναφερομένων 
στην παρ. 15 του άρθρου δεύτερου του Ν. 2683/1999 και 
οι οποίες δεν έχουν κριθεί από αυτά μέχρι τον ορισμό των 
μελών των νέων Υπηρεσιακών Συμβουλίων κρίνονται από 
τα Υπηρεσιακά Συμβούλια που συγκροτούνται με την 
απόφαση αυτή, χωρίς να απαιτείται νέα παραπομπή των 
υποθέσεων αυτών. 

15. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 6 Απριλίου 2000 

Η ΥΠΟΥΡΓΟΣ 

ΕΛΙΣΑΒΕΤ ΠΑΠΑΖΩΗ 
-♦- 

Αριθ.2113 (4) 

Τροποποίηση του άρθρου 26 του Κανονισμού Λειτουρ¬ 
γίας, Διοίκησης και Παροχών του Κ.Α.Φ. & Ε/Ο.Λ.Θ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2218/94 «Ίδρυση Ν.Α. τροποποί¬ 
ησης διατάξεων για την πρωτοβάθμια αυτοδιοίκηση και 
την περιφέρεια και άλλες διατάξεις» όπως τροποποιήθη¬ 
καν και συμπληρώθηκαν αργότερα με τις διατάξεις των Ν. 
2240/94 και Ν. 2307/95. 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

3. Τις διατάξεις του άρθρου 26 του Κανονισμού Λει¬ 
τουργίας Διοίκησης και Παροχών του Κ.Α.Φ. & Ε / 
Ο.Λ.Θ. 

4. Την αριθμ. 603/21.12.99 αναφορά του Κ.Α.Φ. & Ε / 
Ο.Λ.Θ. με την οποία μας υποβλήθηκε Απόσπασμα Πρα¬ 
κτικών της 21 ης/17.12.99 συνεδρίασης της Διοικούσας 
και Διαχειριστικής Επιτροπής του Κ.Α.Φ. & Ε/Ο.Λ.Θ. 

δ.Τοαριθμ. Πρωτ. 13131/28.12.99 έγγραφο του Υπ. Ερ¬ 
γασίας και Κοινωνικών Ασφαλίσεων, αποφασίζουμε: 

Εγκρίνουμε την τροποποίηση της παραγράφου 2 του 
άρθρου 26 του Κανονισμού Λειτουργίας, Διοίκησης και 
Παροχών του Κ.Α.Φ. & Ε/Ο.Λ.Θ. ως κατωτέρω: 

Το κατά τα ανωτέρω καταβαλλόμενο στους δικαιού¬ 
χους ποσό της εφάπαξ αποζημίωσης ορίζεται ανάλογα με 
τα έτη συμμετοχής στο Κ.Α.Φ. & Ε/Ο.Λ.Θ. ως ακολούθως: 

1. Από το 1 ο έως 10ο έτος θα χορηγείται το ποσό των πε- 
ντακοσίων ενενήντα επτά χιλιάδων εκατόν τριών δραχ¬ 
μών (597.103) για κάθε έτος. 

2. Από το 11ο έως το 20ο έτος θα χορηγείται το ποσό 
των οκτακόσιων εβδομήντα χιλιάδων οκτακόσιων ενενή¬ 
ντα δραχμών (870.890) για κάθε έτος. 

3. Από το 21 ο μέχρι και το 37ο έτος θα χορηγείται το πο¬ 
σό των εννιακοσίων εβδομήντα τριών χιλιάδων διακοσίων 
δέκα οκτώ δραχμών (973.218) για κάθε έτος 

4. Κλάσμα του έτους πάνω από έξι (6) μήνες λογίζεται 
ολόκληρο έτος και υπολογίζεται για την προσαύξηση ως 
άνω αλλά όχι και τη θεμελίωση του δικαιώματος για τη λή¬ 
ψη παροχής της εφάπαξ αποζημίωσης. 

Από τις διατάξεις αυτής της απόφασης δεν επέρχεται 
δαπάνη στον Κρατικό Προϋπολογισμό (1/1992 εγκ. Γραμ- 
ματείας Υπουργ. Συμβουλίου). 

Η απόφαση αυτή ισχύει από 1.1.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Ιανουάριου 2000 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 

-♦- 

Αριθ. 2806 (5) 

Συγχώνευση των ΚΕΥΑ των πρώην Κοινοτήτων Επισκο¬ 
πής Γωνιάς και Θήρας του Νομού Κυκλάδων σε ενιαία 
επιχείρηση ύδρευσης, αποχέτευσης και καθαριότη¬ 
τας με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ-ΑΠΟΧΕΤΕΥΣΗΣ ΚΑΙ ΚΑΘΑΡΙΟΤΗΤΑΣ ΘΗ¬ 
ΡΑΣ ΤΟΥ ΝΟΜΟΥ ΚΥΚΛΑΔΩΝ» και επέκταση αρμο- 
διότητάς της σε όλη την περιοχή του νέου Δήμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Της παρ. 3 του άρθρου 1 του Ν. 1069/1980 «Περί κι¬ 
νήτρων δια την ίδρυσην επιχειρήσεων υδρεύσεως και 
αποχετεύσεως» (ΦΕΚ 191/Α/1980). 
β) Του Ν.2503/97 «Διοίκηση,οργάνωση, στελέχωσητης 
Περιφέρειας, ρύθμιση θεμάτων για την Τοπική Αυτοδι¬ 
οίκηση και άλλες διατάξεις» (ΦΕΚ 107/τ.Α/97). 

γ) Του άρθρου 1 του Ν.2647/1998 «Μετάβαση αρμο¬ 
διοτήτων στις Περιφέρειες και την Αυτοδιοίκηση και άλ¬ 
λες διατάξεις» (ΦΕΚ 237/Α/1998) 

δ) Του άρθρου 278του Π.Δ.410/95 (ΦΕΚ231/Α/1995) 

2. Τις διατάξεις του Π.Δ/τος 137/94 περί συστάσεως 
στην Κοινότητα Επισκοπής Γ ωνιάς Θήρας του Νομού Κυ¬ 
κλάδων Κοινοτικής Επιχείρησης Ύδρευσης-Αποχέτευ- 
σης (ΦΕΚ94/Α/94). 

3. Τις διατάξεις του Π.Δ/τος 382/96 περί συστάσεως 
στην Κοινότητα Θήρας του Νομού Κυκλάδων Κοινοτι¬ 
κής Επιχείρησης Ύδρευσης - Αποχέτευσης (ΦΕΚ 
259/Α/96) καθώς και τις όμοιες του Π.Δ/τος 272/98 τρο¬ 
ποποίησης της συστατικής πράξης και επέκτασης της 
Κοινοτικής Επιχείρησης Ύδρευσης, Αποχέτευσης Θή¬ 
ρας και στη συγκέντρωση, μεταφορά και διάθεση απορ¬ 
ριμμάτων. 

4. Την 9/2000 απόφαση του Δημοτικού Συμβουλίου Θή¬ 
ρας. 

5. Το γεγονός ότι από τις διατάξεις της παρούσας προ- 
καλείται δαπάνη σε βάρος του προϋπολογισμού του Δή¬ 
μου Θήρας το ύψος της οποίας ανέρχεται για το έτος 
2000 στο ποσό των 12.000.000 δρχ. για το οποίο έχει εγ¬ 
γράφει πίστωση στον κωδικό ΚΑ 2.211.1α, αποφασίζου¬ 
με: 

Εγκρίνεταιη αριθ. 9/2000 απόφαση του Δημοτικού Συμ¬ 
βουλίου Θήρας του Νομού Κυκλάδων με την οποία συγ¬ 
χωνεύονται οι ΚΕΥΑ των πρώην Κοινοτήτων Επισκοπής 
Γ ωνιάς και Θήρας σε ενιαία Δημοτική Επιχείρηση ύδρευ¬ 
σης, αποχέτευσης και καθαριότητας και επεκτείνεται η 
αρμοδιότητά της σε όλη την περιοχή του νέου Δήμου με 
τη σύσταση στο Δήμο Θήρας ενιαίας δημοτικής επιχείρη¬ 
σης ύδρευσης-αποχέτευσης, συγκέντρωσης και μεταφο¬ 
ράς και διάθεσης απορριμμάτων που έχει ως εξής: 

1. Συνιστάται στο Δήμο Θήρας του Νομού Κυκλάδων 
Ενιαία Επιχείρηση Ύδρευσης-Αποχέτευσης και Καθαριό¬ 
τητας με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 


ΥΔΡΕΥΣΗΣ-ΑΠΟΧΕΤΕΥΣΗΣ ΚΑΙ ΚΑΘΑΡΙΟΤΗΤΑΣ ΘΗΡΑΣ 
ΝΟΜΟΥ ΚΥΚΛΑΔΩΝ» (άρθρο 1 παρ.1 Ν.1069/80). 

Με τη σύσταση της ενιαίας Δημοτικής Επιχείρησης 
Ύδρευσης-Αποχέτευσης και Καθαριότητας (Δ.Ε.Υ.Α.Κ.) 
συγχωνεύονται και περιέχονται σε αυτήν με όλα τα δικαι¬ 
ώματα και τις υποχρεώσεις τους οι δύο (2) ΚΕΥΑ οι οποί¬ 
ες μέχρι τη σύσταση της νέας Δ.Ε.Υ.Α.Κ. έχουν την αρμο¬ 
διότητα για τους τομείς ύδρευσης-αποχέτευσης των Δη¬ 
μοτικών Διαμερισμάτων Θήρας και Επισκοπής Γ ωνιάς. 

2. Η Δημοτική Επιχείρηση Ύδρευσης και Αποχέτευσης, 
συγκέντρωσης, μεταφοράς και διάθεσης απορριμμάτων 
είναι Νομικό Πρόσωπο Ιδιωτικού Δικαίου με κοινωφελή 
χαρακτήρα και διέπεται ως προς την διοίκηση, οργάνω¬ 
ση, εκτέλεση, λειτουργία και συντήρηση των έργων αρ- 
μοδιότητάς της καθώς και τις πηγές χρηματοδότησής 
της, από τις διατάξεις του Ν. 1069/80 «Περί κινήτρων δια 
την ίδρυσιν επιχειρήσεων υδρεύσεως και αποχετεύσε¬ 
ως», όπως ισχύει. 

Για τα λοιπά θέματα εφαρμόζονται οι διατάξεις του 
Π.Δ.410/1995 «Δημοτικός και Κοινοτικός Κώδικας» και οι 
κανόνες της ιδιωτικής οικονομίας (άρθρο 1 παρ.1 
Ν. 1069/80). 

3. Έδρα της Επιχείρησης είναι το Δημοτικό Διαμέρισμα 
Θήρας (Έδρα του Δήμου Θήρας) του Νομού Κυκλάδων 
(άρθρο 1 παρ.1 Ν.1069/80). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Θήρας, ήτοι τα Δημοτικά 
Διαμερίσματα: 1) Θήρας, 2) Εμπορείου, 3) Επισκοπής Γω- 
νιάς, 4) Μεσαριάς, 5) Καρτεράδου, 6) Βουρβούλου, 7) 
Ημεροβιγλίου, 8) Πύργου Καλλίστης, 9) Βόθωνα, 10) Με- 
γαλοχωρίου, 11) Ακρωτηρίου και 12) Έξω Γωνιάς. 

5. Ο Δήμος Θήρας σε βάρος του προϋπολογισμού οι¬ 
κονομικού έτους 2000 χορηγεί στην επιχείρηση το χρη¬ 
ματικό ποσό των 2.000.000 δρχ. ως κεφάλαιο κίνησης και 
το χρηματικό ποσό των 10.000.000 δρχ. για την κάλυψη 
μέρους του κόστους επενδύσεων. 

6. Η εκμετάλλευση των έργων και υπηρεσιών της επι¬ 
χείρησης ενεργείται σύμφωνα με τις διατάξεις του 
Ν.1069/80 (άρθρο 1 παρ.3), όπως ισχύει. 

7. Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητάς 
της, τα οποία εκτελέσθηκαν ή θα εκτελεσθούν σύμφωνα 
με εγκεκριμένες μελέτες, όλοι οι υπόνομοι που υπάρχουν 
και οι εγκαταστάσεις ύδρευσης και αποχέτευσης ακα¬ 
θάρτων και όμβριων υδάτων, όλοι οι υπόνομοι ή ανοικτοί 
αγωγοί που εκβάλλουν άμεσα ή έμμεσα στο δίκτυο, κα¬ 
θώς επίσης και οι μονάδες επεξεργασίας πόσιμου ύδατος 
και υγρών αποβλήτων και τα παραχωρούμενα σε αυτήν 
μηχανήματα και ο εξοπλισμός του τομέα καθαριότητας 
(άρθρο δπαρ.Ι Ν.1069/1980). 

8. Έσοδα της επιχείρησης είναι: 

• Το ειδικό τέλος για την μελέτη, κατασκευή και επέ¬ 
κταση των έργων ύδρευσης και αποχέτευσης και την εξό¬ 
φληση των τοκοχρεολυτικών δόσεων δανείων για αυτούς 
τους σκοπούς, για μια δεκαετία από της 1ης Ιανουάριου 
του επομένου από τη σύσταση της επιχείρησης έτους 
που υπολογίζεται σε ποσοστό 80% επί της αξίας του ύδα¬ 
τος που καταναλίσκεται (άρθρο 10 παρ.1 εδ.α’ και 11 
Ν. 1069/1980). Με το άρθρο 43 του Ν. 2065/92 το ειδικό τέ¬ 
λος μπορεί να παραταθεί για μια επιπλέον δεκαετία. 

• Επιχορήγηση από το Πρόγραμμα Δημοσίων Επενδύ¬ 
σεων σε ποσοστό μέχρι 35% των δαπανών μελετών και 
κατασκευών των κάθε φύσεως έργων ύδρευσης και απο- 

χέτευσης αρμοδιότητας της επιχείρησης (άρθρο 10 
παρ.1 εδ.ια’ και 13 Ν. 1069/1980). 

• Τοτέλος σύνδεσης μετο δίκτυο αποχέτευσης (άρθρο 
10 παρ.1 εδ.γ’Ν. 1069/1980). 

• Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ.1 
εδ.δ’ και άρθρο 15 Ν.1069/80). 

• Τοτέλος σύνδεσης μετο δίκτυο ύδρευσης (άρθρο 10 
παρ.1 εδ.ε'Ν.1069/80). 

• Το τέλος χρήσεως υπονόμων (άρθρο 10 παρ.1 εδ.στ’ 
Ν. 1069/80). 

• Η αξία ύδατος που καταναλώνεται (άρθρο 10 παρ.1 
εδ.ζ'Ν. 1080/80). 

• Η εγγύηση χρήσεως του υδρομετρητή (άρθρο 10 
παρ.1 εδ.η'Ν. 1080/80). 

• Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης, υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/80). 

• Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο 10 παρ. 1 εδ. ι'Ν. 1069/80). 

• Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδ. ιβ' Ν. 1069/80). 

• Δάνεια, κληρονομιές, δωρεές και λοιπές επιχορηγή¬ 
σεις (άρθρο 10 παρ. 1 εδαφ. ιγ' Ν. 1069/80). 

• Έσοδα που εισπράττονται από την εφαρμογή των 
διατάξεων των άρθρων 27 και 28 Ν. 1069/80 όπως το άρ¬ 
θρο 28 τούτου τροποποιήθηκε με το άρθρο 6 παρ. 13 του 
Ν. 2307/95 καθώς και κάθε άλλη νόμιμη πρόσοδος. 

• Κάθε άλλο έσοδο που τυχόν προβλεφθεί με νεώτερο 
νόμο που αντικαθιστά ή τροποποιεί τον Ν. 1069/80. 

• Τα τέλη καθαριότητας και αποκομιδής των απορριμ¬ 
μάτων (άρθρο 4 Ν. 1080/80). 

9. Η Επιχείρηση διοικείται από το Διοικητικό Συμβούλιο 
που αποτελείται από έντεκα (11) μέλη τα οποία ορίζονται 
μαζί με τους αναπληρωτές τους από το Δημοτικό Συμ¬ 
βούλιο. 

Από τα μέλη αυτά: 

Επτά (7) είναι αιρετοί εκπρόσωποι του Δήμου Θήρας εκ 
των οποίων το ένα (1) προέρχεται από την μειοψηφία. 

Ένας (1) είναι εκπρόσωπος κοινωνικού φορέα του Δή¬ 
μου Θήρας. 


Δύο (2) είναι δημότες ή κάτοικοι του Δήμου Θήρας που 
έχουν πείρα ή γνώσεις σχετικές με το αντικείμενο της επι¬ 
χείρησης. 

Ένας (1) είναι εκπρόσωπος των εργαζομένων της επι¬ 
χείρησης, όταν η επιχείρηση απασχολεί περισσότερους 
από είκοσι (20) εργαζομένους, στο Διοικητικό Συμβούλιο 
μετέχει ένας εκπρόσωπός τους και μειώνεται κατά ένα ο 
αριθμός των δημοτών ή κατοίκων. 

Ο εκπρόσωπος του κοινωνικού φορέα και των εργαζο¬ 
μένων ορίζονται από τους οικείους φορείς. 

Το Δημοτικό Συμβούλιο ορίζει από τα μέλη του Διοικη¬ 
τικού Συμβουλίου τον Πρόεδρο και τον Αντιπρόεδρό του 
(άρθρο 3 παρ.1 του Ν. 1069/80 και άρθρο 278 Π.Δ. 
410/95). 

Η θητεία του Διοικητικού Συμβουλίου ακολουθείτην θη¬ 
τεία του Δημοτικού Συμβουλίου και λήγει μόλις εγκατα¬ 
σταθούν τα νέα μέλη (άρθρο 2 της αριθ. 25027/84 από¬ 
φασης Υπ. Εσωτερικών). 

10. Ο Πρόεδρος του Διοικητικού Συμβουλίου και σε πε¬ 
ρίπτωση απουσίας ή κωλύματος αυτού, ο Αντιπρόεδρος 
εκπροσωπεί την επιχείρηση σε όλες τις σχέσεις τις δικα¬ 
στικές ή εξώδικες (άρθρο 5 παρ. 4 Ν. 1069/80). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ερμούπολη,31 Μαρτίου 2000 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στη 2063498/6967/0022/ 17.11.98 κοινή Υπουργική 
απόφαση που δημοσιεύθηκε στο ΦΕΚ 1235/τ.Β'/8.12.98 
στη σελίδα 14597 μετά το δεύτερο στίχο της παραγρά¬ 
φου 3 του διατακτικού, προστίθεται ο αριθμός «4» και με¬ 
τά τη Φράση «Η απόφαση αυτή» προστίθεται η φράση 
«που ισχύει από 25.6.1998». 

(Από το Υπουργείο Οικονομικών) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤΘΒ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.βΙ.ςτ 
θ-ητοϊI: ννθ5ιτΐ35ΐθΓ @ θΙ.^γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κόρινθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































